Maantieveturin käyttäminen kielletty
Maantieveturin käyttäminen kielletty. Senaatti on nyt antanut päätöksensä niihin valituksiin, jotka insinööri C. G. Collin Kärkölästä oli tehnyt Hämeen läänin kuvernöörin päätöksestä, jolla valittajaa kiellettiin kulkemasta maantieveturilla yleistä maantietä Kosken pitäjän ja Järvelän rautatieaseman välillä. Senaatin päätös käy tähän suuntaan:

Koska maantieveturilla kulkeminen pitkin Järvelän rautatieaseman ja Kosken kirkonkylän välistä maantietä on tuottanut ilmeistä vaaraa yleiselle maantieliikenteelle, ei senaatin mielestä ole syytä kuvernöörin asiassa antaman päätöksen muuttamiseen; jos insinööri Collin kuitenkin esittää selvityksen, että on olemassa mahdollisuutta mainitun maantien käyttämiselle liikettä varten hevosilla ja tavallisilla ajoneuvoilla samalla maantieveturin ja sen perässä kulkevain vaunujen kanssa, on läänin kuvernöörin asia antaa ne lähemmät määräykset, joilla maantieveturilla kulkeminen saa tapahtua.

</div>

Lähde
 Työmies 22.11.1900 s. 4.

Katso myös
 Maantieveturin käyttäminen
 Ei saa ajaa höyryveturilla maantiellä
 Liike maantievetureilla

1900
Anonyymi
Työmies